

Komuna e Klinës

Kuvendi i Komunës

01Nr\_\_\_\_\_\_\_\_\_\_\_\_/2018

Klinë, 30. 11. 2018

**EKSTRAT-PROCESVERBAL**

**I Seancës së X-të, të rregullt, të punës së Kuvendit të Komunës së Klinës, mbajtur më 30. 11. 2018, filluar në ora 10:00, në sallën e Kuvendit të Komunës.**

Kryesuesi i Kuvendit, z. Fadil Gashi, e hapë mbledhjen e rregullt të Kuvendit të Komunës. Ai i përshëndetë të gjithë të pranishmit; kryetarin e Komunës, nënkryetarin e Komunës, përfaqësuesin e KFOR-it, Përfaqësuesin e USAID,OSBE, OJQ, Drejtorët e drejtorive, anëtarët e Kuvendit, Komandantin e Policisë. Në vazhdim konfirmon prezencën e 23 anëtarëve të Kuvendit dhe sqaron dy mungesat me arsye , atë të Baki Gashi dhe të Tush Dedaj, duke shpresuar që dy anëtarë të tjerë që mungojnë, Esat Raci dhe Avni Gashi, do të bashkëngjiten në vazhdim. Kryesuesi, Gashi, bënë propozimin për shtimin edhe të një pike në rendin e ditës. Pika e 11 e Rendit, Propozim –Vendimi për pagesën e shujtës së punëtorëve të Administratës nga kategoria e pagave.

“Unë do të doja të ja jap fjalën për me e arsyetuar, se pse duhet të futët në rend dite kjo pikë, drejtorit të financave, z. Aziz Desku. Gjithsesi fillimisht hapë debat rreth këtij propozim-kërkese”-thekson kryesuesi, z. Fadil Gashi.

**z. Enver Berisha:** Përshëndetje për të gjithë. Unë dhe grupi kuvendar i PDK-së, jemi PËR, që kjo kërkesë të miratohet dhe të futet si pikë e rendit të ditës. Është një kërkesë e kahershme dhe në interestë punëtorëve të Administratës, prandaj e vlerësojmë si të arsyeshme futjen në rend dite në këtë seancë.

**z. Petrit Palushaj:** Faleminderit kryesues. Përshëndetje Kryetar, Kryesues, Nënkryetar, drejtorë, kolegë asamblistë dhe gjithë ju të pranishëm. Edhe unë në emër të grupit të AAK, pajtohem që ky propozim të futet si pikë e rendit të ditës.

**Kryesuesi e vënë në miratim rendin e ditës me shtesën pikën e 11 të propozuar nga ai dhe me 23 vota PËR, asnjë abstenim dhe asnjë kundër, miratohet rendi i ditës.**

**RENDI I DITËS:**

**1. Arsyetimi i mungesave,**

**2. Shqyrtimi dhe miratimi i procesverbalit të seancës së kaluar,**

**3. Pyetje dhe Përgjigje,**

**4. Shqyrtimi dhe miratimi irekomandimeve të komitetit për politikë dhe
 financa,**

**5. Shqyrtimi dhe propozim-vendimit për vënien në diskutim publik të Draft-
 statutit të Qendrës për Punë Sociale në Klinë,**

**6. Shqyrtimi dhe miratimi i Propozim-vendimit për caktimin e ditës “Komuna e
 Hapur” për qytetarët Brenda vitit kalendarik,**

**7. Shqyrtimi dhe miratimi i Propozim-vendimit për vënien në diskutim publik
 të ndryshimeve të Draft-rregullores për tatim në pronën e paluajtshme,**

**8. Shqyrtimi dhe miratimi i Marrëveshjes për bashkëpunim ndër komunal:
 Istog, Klinë, Malishevë dhe Pejë, miratimi final,**

**9. Shqyrtimi dhe miratimi i ndryshimit të anëtarit të Komitetit për Politikë dhe
 Financa sipas marrëveshjes së Grupit+3, me rrotacion,**

**10. Shqyrtimi dhe miratimi i Propozim-vendimit për formimin e komisionit për
 ndarje të bursave**

**11. Shqyrtimi dhe miratimi i Propozim-vendimit për pagesën e shujtës për
 punëtorët e administratës publike.**

Kryesuesi i Kuvendit z. Fadil Gashi, kalon në pikën e parë të rendit të ditës dhe në lidhje me këtë pikë, pra arsyetimin e mungesave, tregon edhe një herë për arsyeshmerinë e mungesës të Baki Gashit dhe të Avni Gashit, ashtu siç e tha në fillim të hapjes së seancës. Ndërsa në lidhje me pikën e dytë të rendit të ditës: Miratimi i procesverbalit të seancës së kaluar, kryesuesi kërkon nga anëtarët e pranishëm që nëse ka dikush ndonjë vërejtje le të urdhëron ta merr fjalën.

**Meqenëse nuk kishte asnjë vërejtje, kryesuesi e vënë në miratim procesverbalin dhe aprovohet me 23 vota PËR, asnjë abstenim dhe asnjë kundër.**

**Pika e tretë e rendit të ditës: Pyetje dhe Përgjigje**

**z. Petrit Palushaj:** Faleminderit kryesues. Unë në seancën e kaluar kam bërë një pyetje për drejtorin e Kulturës. Po pres që në këtë seancë të më jep përgjigjeje.

**z. Skënder Merturi, drejtor i DKRS:** Përshëndetje kryetar, kryesues. Asamblistë, kolegë dhe gjithë të pranishëm. Faleminderit për pyetjen Petrit. Raportin e shpenzimeve e kam dorëzuar tek auditori. Secili nga ju ka të drejt me ardhë në zyre dhe me i pa ato raporte, pa asnjë pengesë, sa i përket raportimeve të klubeve. Ndërsa sa i përket kontratave të lojtarëve, ne, e dimë që klubet funksionojnë si OJQ. Derisa veprojnë si OJQ neve nuk na takon që t`ua kërkojmë kontratat me lojtarë. Unë nuk e di dhe nuk i kam pa kontratat që Klubi i ka bërë me Lojtarë. Nuk kam qasje në këtë aspekt.

**z. Petrit Palushaj:** z. Merturi, mua më interesoi një gjë. Ju jeni menaxher që i keni subvencionuar me mbi 30 mijë euro Klubin. Dhe jo vetëm Klubin në fjalë por gjitha Klubet e tjera. E pa kuptueshme se si nuk dini se nga kanëshkuar mjetet që ju vet i keni nda. Klubet që nuk të sjellin raport financiar, se nga kanë shkuar mjetet që i keni nda për to, nuk ke te drejt të isubvencionosh përsëri. Unë kam kërkuar me na e sjell raportin këtu në këtë seancë e jo në zyre, përndryshe ta kam ditzyrën ku e ke.

**z. Skënder Merturi, drejtor i DKRS:** Ne i subvencionojmë klubet. Klubet raportojnë për ato që i subvencionojmë. Ju mund të vini në zyre dhe ti shikoni këto raporte.

**Znj. Mendehije Duraku:** Pyetja ime është për drejtorin e DKRS. Deri ku janë zhvilluar punimet në ndërtimin e Qendrës Rinore në Klinë dhe a janë respektuar afatet kohore?

**z. Skënder Merturi, drejtor i DKRS:** Sa i përket Qendrës Rinore, janë problem të trashëguara. Këtë vit nuk ka pas punime aty për shkak të së kaluarës. Janë kryer disa punë shtesë por nuk qëndron puna mirë me letra. Prandaj është siç është gjendja aty.

**Znj. Shqipnora Dauti:** Të nderuar të pranishëm. Kam një pyetje për drejtorin e DKRS. A ka pas donator për festivalin folklorik? Nëse ka pasur, sa donatorë kanë qenë?

**z. Skënder Merturi, drejtor i DKRS:** Jo, nuk ka pasur donatorë, këtë vit.

**z. Tunë Dedaj:** Përshëndetje për të gjithë. Unë kam një pyetje-shqetësim për drejtorin e Urbanizmit, z. Lorenc Marleku. Është shqetësim i banorëve të Deiq-it në lidhje me mos fillimin e punimeve të rrugës në këtë fshat.

**z. Lorenc Marleku, drejtor i Urbanizmit:** Në fakt, është një problem itrashëguar nga e kaluara. Ka ngecur puna në ministrinë ë infrastrukturës e cila ka pas mee bërë një pagesë operatorit ekonomik, e që nuk ja ka bërë akoma. Pra aty është shtruar vetëm një shtresë dhe ka ngecur me aq. Ne do të shohim vitin e ardhshëm se si do të veprojmë.

**z. Valmir Bacaj:** Përshëndetje për të gjithë. Unë kam dy shqetësime që lidhen me drejtorinë e Inspektoratit. Në qytetin e Klinës vazhdimisht po hapen pika të reja të baltoreve sportive. A po respektohen rregullat e hapjeve të këtyre pikave? Largësia- distanca e përcaktuar me ligj nga objektet shkollore dhe fetare. Dhe shqetësimi i dytë ka të bëjë me çështjen se ka shumë familje që nuk po kyqen në kanalizime të ujërave të zeza edhe pse e kanë të rregulluar kanalizimin dhe shfrytëzojnë sistemin e gropave septike? A po kontrollohen këto veprime?

**z. Petrit Bekaj, drejtor i Inspektoratit:** Përshëndetje për të gjithë. Sa i përket distancave nga institucionet, bastoret që e kanë lejen e veprimtarisë i kanë respektuar, ndërsa bastoret ilegale, që janë shqetësim edhe i joni, është në domenin e Ministrisë dhe ATK-së. Ndërsa sa i përket shqetësimit të dytë në lidhje me kanalizimet e ujërave të zeza, është çështje e drejtorisë së Urbanizimit.

**z. Valmir Bacaj:** Është mirë më i shikuar edhe një herë kompetencat sepse mendoj që të dy rastet janë përgjegjësi e Urbanizimit.

**Znj. Xhezide Trepça-Gashi:** Përshëndetje të gjithëve në sallë. Unë kam një sugjerim për Drejtorinë e Shërbimeve Publike. Mendoj se është duke u punuar mirë në menaxhimin e mbeturinave në Komunën tonë, por se duhet akoma më shumë të bëhet rreth menaxhimit të mbeturinave. Kam një propozim, të fillohet me një fazë provuese për klasifikimin e mbeturinave, në qelq, letër, plastike, të ngurta etj. Në një lokacion të caktuar në qytet. Kjo fazë provuese të monitorohet nga organet kompetente dhe të shihet se sa mundë të zbatohet në praktikë.

**z. Fadil Gashi, kryesues:** Faleminderit zonja Gashi. Shpresoj që do ta marrin parasysh propozimin tuaj. Fjalën e ka, Sefa Morina, Gjokë Lleshaj dhe Enver Berisha.

**z. Sefa Morina:** Përshëndetje për të gjithë. Kam një pyetje për kryetarin. Qytetarët e BL të Gllarevës pyesin se deri ku kanë shkuar punimet rreth rrugës dhe a pritet që këtë vit të shtrohet me asfalt? Dhe një pyetje tjetër për drejtorin e Arsimit, z. Arben Limanaj, se a e kanë pa gjendjen në tualetet në shkollën fillore në Gllarevë?

**z. Zenun Elezaj, kryetar i Komunës:** Përshëndetje për të gjithë. Këto ditë edhe ne jemi të interesuar shumë që ti finalizojmë të gjitha rrugët në Komunën e Klinës. Kostoja më e madhe është shtresa e fundit- asfaltimi. Pothuajse janë të përgatitura rrugët për këtë shtresë por ka pas problem me Bitumin, por edhe ky problem është zgjidhur dhe brenda muajit të ardhshëm besoi që do të asfaltohen.

**z. Arben Limanaj, drejtor i Arsimit:** Përshëndetje të gjithëve. Ne i kemi vizatur të gjitha shkollat bashkë më kryetarin Elezaj dhe kemi pa që një numër i shkollave kanë probleme në infrastrukturë. Sajimii këtyre problemeve është në Projekt për disa shkolla dhe në vitin 2019 do të realizohet.

**z. Enver Berisha:** Unë kësaj here nuk kam pyetje direkt. Por jam i detyruar me dhënë mendimin tim rreth përgjigjeve që po i japin drejtorët e drejtorive. Këto përgjigje me i dhënë muajin e parë pasi të kenë marr udhëheqjen do ti justifikoja si arsye e mungesës së përvojës, etj. Por me dhënë këso lloj përgjigje pas një viti udhëheqjeje, për çështje shumë elementare, realisht është me u ndij shumë keq. Po flas në emër të grupit Kuvendar të PDK, nëse vazhdohet me këso përgjigje jo serioze të drejtorëve, ne do t`ju ikim këtyre temave dhe e vetmja mundësi që do ta shfrytëzojmë është që t`ju drejtohemi direkt juve z. Kryetar, dhe me marr përgjigje nga ju. Është e turpshme me dhënë këso lloj përgjigje jo serioze. Të fajësohet qeveria e kaluar për mos realizimin e projektit të cilin e ka filluar ajo qeveri dhe është bartë në këtë qeveri, nuk ka kuptim. Do të duhej të gëzoheshim që ka nisë një projekt dhe të kujdeseni për realizimin e tij e jo ngecjen njëvjeçaretuajën, t’ia adresoni të kaluarës, me arsyen se është projektitrashëguar bashkë me problemet. Këto arsye e përgjigje janë jo serioze. Të lutem, kryetar, merr masa. Nuk janë duke të njoftuar se si janë duke u kryer punët në teren. Në mënyrën më të sinqertë po ju them që të ndërmerrni masa sepse shqetësimi ynë është korrekt.

**z. Zenun Elezaj, kryetar i Komunës:** Enver, parimisht unë e marr shqetësimin shumë seriozisht. Mendoi që aty ku asamblistët mendojnë që nuk është dhënë përgjigja, le të insistojnë maksimalisht derisa ta marrin përgjigjen. Këtë shqetësim do ta diskutojmë edhe në bordin e drejtorëve. Përgjegjësitë tona nuk do ti bartim të askush tjetër. Unë jam i prirur që gabimet tona ti pranojmë. Në çdo projekt që keni vërejtje, sjellni këtu. Ky është vendi i duhur dhe ne do të bëjmë të pamundurën me ipërmirësuar.

**z. Fadil Gashi, kryesues:** Faleminderit kryetar. Ndoshta gjysmën e gabimit e kam edhe unë në lidhje me përgjigjet e shkurta e mbase jo të sqaruara mirë nga drejtorët sepse, e kemi vënë këtë pikë që të kemi pyetje e përgjigje të shkurta. Drejtorët nuk e dinë se çka keni me pyet ju, prandaj mund të mos jenë të saktë në përgjigje. Drejtorët nuk janë të obliguar që të përgjigjen, ndërsa ju mund të bëni pyetjen dhe në seancën e radhës do të merrni përgjigje. Gjithashtu ju e keni mundësinë e thirrjes në interpelancë, drejtorin e caktuar. Gjithsesi në lidhje më vërejtjet në përgjigjen e drejtorëve duhet ta dini që as asamblistët nuk po arrijnë që ta bëjnë pyetjen siç duhet.

**z. Gjkokë Lleshaj:** Faleminderit kryesues. Përshëndetje kryetar dhe gjithë të pranishëm. Në fakt koha e pyetjeve po kalon dhe është shumë e limituar. Ndoshta është mirë me e rritë kohën në dispozicion ose me u përcaktuar për tre a katër pyetje e përgjigje. Kështu në këtë mënyrë nuk ka kuptim të vazhdohet me tej. Ndoshta nuk do të bëjë më asnjë pyetje, sepse nuk po marrim përgjigjen e duhur. Koha e limituar po i krijon këto rrethana. Unë tani kam pyetje për drejtorin e Urbanizimit por nuk po e shfrytëzoj këtë mundësi pasiqë e ftoj në interpelancë për seancën e radhës, ndërsa pyetjet për të do t’ia paraqes me shkrim. Një çështje shumë shqetësuese, kryetari naka dhënë përgjigje një herë për këtë por ky shqetësim e problem nuk po ka fund. Nuk dua ta fajësoi as kryetarin e as drejtorin e shërbimeve publike për punën e ndërprerjes së rrymës elektrike. A ka ndonjë informacion se kur i vjen fundi këtyre ndërprerjeve orar pa orar? Pyetje të tjera s`do të bëjë. Informoj drejtorin e Urbanizimit që të përgatitët për interpelancë, ndërkohë që pyetjet do të ja dërgoi me shkrim.

**z. Zenun Elezaj, kryetar i Komunës:** Gjokë, ne i takojmë bashkë një rajoni prandaj kemi problem të përbashkëta. Unë jua kam shprehë shqetësimet tona strukturave udhëheqëse të KEDS, KEK-ut. Takimet të gjitha i kam shtjerre dhe më ka humbë shpresa tek udhëheqësit e kësaj kompanie në Klinë dhe në Pejë. Ndoshta është mirë që të konsultohemi edhe me kryesuesin e Kuvendit dhe ta bëjmë pikë të rendit të ditës e të dalim me një Qendrim.

**z. Asdren Ramadani:** Faleminderit kryesues. Përshëndetje për të gjithë. Vendosja e pengesave përgjatë trotuareve në sheshin e qytetit, ka nxitur pakënaqësi tek qytetarët. Ka ankesa të shumta nga bizneset. Unë mendoi që ky projekt është i gabuar. Gjithashtu një shqetësim tjetër i joni. Kamë vërejtur që gjatë ndërtimit të kanalizimit, në fshatin Rastokë, punë kryerësi nuk ka respektuar projektin i cili përcakton sasinë e zhavorrit në mbulimin e gypave. Këtë shqetësim e kemi përcjellë tek drejtoria e Urbanizimit si dhe është njoftuar Inspektorati por nuk është ndërmarr asnjë veprim nga ana e tyre. Dhe si rrjedhojë e mos veprimit të organeve, kompania e ka vazhduar punën njëjtë, d.m.th., pa përdorimin e zhavorrit në mbulimin e gypave. Thjesht dua të pyes se a është profesionale një punë e tillë dhe a është ligjore mos respektimi i projektit? Për çdo paqartësi, këtu me vete i kam të gjitha dëshmitë-fotografitë.

**z. Zenun Elezaj, kryetar i Komunës:** Në lidhje me sheshin e qytetit: Besoi që çdo ndërhyrje që është bërë ka qenë me qellim mbrojtjen e pemëve dhe dritave. Kosto e një drite arrin deri në 400 euro. Pavarësisht nga kjo, nëse ju asamblistët mendoni se po shëmtohet sheshi, ne jemi gati që ti heqim ato shtylla të metalta. Gjithsesi, do të doja që të jeni të arsyeshëm dhe ta kuptoni drejt qëllimin e vendosjes së atyre shtyllave. Një gjë të tillë mund ta shihni edhe nëpër vende të ndryshme të zhvilluara. Ndërsa shqetësimin tjetër, ne do ta marrim me seriozitet. Edhe unë vet kam ndërhy në një rast pikërisht në Rastoka sepse kam pasur informata të tilla.

**z. Isa Ibishi:** Vetëm një shqetësim dua ta barti tek të gjithë ju. Në lidhje me përgjigjet e drejtorëve kur thonë se ky apo ai projekt a problem është itrashëguar. Të krijomë një kulturë të udhëheqjes pasiqë pushtetet janë në vazhdimësi dhe të krijomë një seriozitet dhe kulturë të përgjigjes ashtu siç duhet.

**z. Fadil Gashi, kryesues:** 100% pajtohem me këtë që sapo e thatë. Isa Ibishi. Vazhdojmë me pikën e radhës. **Pikë 4, Shqyrtimi dhe miratimi irekomandimeve të komitetit për politikë dhe financa.** Ju e keni materialin nga takimi i KPF. Do të dëshiroja që ta kem përkrahjen e juaj që ti shqyrtojmë kërkesat që i kemi, duke filluar nga ajo më e rëndësishmja e mbetur nga seanca e kaluar në lidhje me ndërrimin e emrit të rrugës nga “Lidhja e Prizrenit” në rrugën “Leonard Palucaj”. Në seancën e kaluar e kemi themeluar një komision i cili komision nuk ka pasur mundësi me na e sjellë materialin në KPF por na e ka sjell materialin në këtë seancë. Për shqyrtimin e këtij materiali po hap debat.

**z. Enver Berisha:** Ne jemi dakorduar edhe në seancën e kaluar, dheiqëndrojmë mbrapa ati vendimi, që rruga”Lidhja e Prizrenit”, të emërohet rruga ”Leonard Palucaj”. Ka munguar vetëm pjesa e analizës së Komisionit, prandaj unë mendoi që s’kemi pse ta debatojmë këtë çështje më shumë. Pra, në emër të grupit, them të shkojmë në nxjerrje të vendimit dhe ajo rrugë të emërohet me emrin “Leonard Palucaj”.

**z. Valmir Bacaj:** Faleminderit kryesues. Edhe unë në emër të grupit Kuvendar të AAK, jam i pajtimit që të vazhdojmë me procedurat e tjera të ndryshimit-emërimit të rrugës në fjalë, me emrin “Leonard Palucaj”.

**Znj. Violeta Zefi:** Edhe grupi kuvendar i LDK-së është i pajtimit që të vazhdohet me procedurat e emërimit të rrugës “Lidhja e Prizrenit”, me emrin “Leonard Palucaj”.

**z. Fadil Gashi, kryesues i Kuvendit pasi merr aprovimin edhe të përfaqësuesve të LVV, NISMA dhe të IPK e vënë në votim këtë ndryshim dhe me 22 vota PËR, asnjë abstenim dhe asnjë kundër, miratohet ndryshimi i emrit të rrugës “Lidhja e Prizrenit” me emrin, “Leonard Palucaj”.**

**z. Fadil Gashi, kryesues:** Shqyrtojmë kërkesat e radhës. Kërkesën e z. Pjetër Gjergjaj për marrjen në shfrytëzim të një objekti, pronë Komunale si dhe kërkesën e “Handikos” për përkrahje me 500 euro. Ju i keni përpara materialet dhe rekomandimet e KPF-së për këto dy kërkesa. E vejë në aprovim rekomandimin e KPF-së për këto kërkesa. Kush është PËR këtyre rekomandimeve?

**Konstatohet se me 22 vota PËR, asnjë kundër dhe asnjë abstenim, aprovohen rekomandimet e KPF-së për kërkesën e z. Pjetër Gjergjaj dhe asaj të “Handikos”.**

**Pika e 5 e Rendit të Ditës: Shqyrtimi dhe propozim-vendimit për vënien në diskutim publik të Draft-statutit të Qendrës për Punë Sociale në Klinë.**

z. Fadil Gashi, sqaron këtë pikë të Rendit të Ditës. Tregon se ky vendim ka me ju nënshtruar diskutimit publik dhe do të vije më pastaj në KPF drafti final, dhe gjithsesi në seancë të asamblesë do të miratohet. **Z. Gashi e vënë në miratim propozim-vendimin dhe me 22 vota PËR, asnjë kundër dhe asnjë abstenim aprovohet që të del në diskutim publik,propozim-vendimi në fjalë.**

**Pika e 6 e Rendit të Ditës: Shqyrtimi dhe miratimi I Propozim-vendimit për caktimin e ditës “Komuna e Hapur” për qytetarët Brenda vitit kalendarik.**

**z. Fadil Gashi,kryesues:** E keni kërkesën e ardhur nga OJQ “Koha”. Ne e kemi shqyrtuar në KPF. Ata kanë kërkuar që në një datë të vitit kalendarik të bëhet “Komuna e Hapur” në mënyrë që qytetarët të kenë mundësi të vizitës së çdo zyre , të shohin se si punohet, etj. Është vendimi i juaj të vendosni. Muaji korrik është më i miri sepse i kemi edhe mërgimtarët këtu. Po hap debat.

**z. Enver Berisha:** Mendoi që nuk kemi shumë nevojë për debat sepse jemi dakord të gjithë që të caktohet një ditë në muajin korrik dhe ajo të jetë e Enjte. Në emër të grupit, jemi dakord që dita e Enjte e fundit e muajit Korrik të jetë dita e “Komuna e Hapur”.

**znj. Violeta Zefi:** Edhe ne jemi dakord që dita e enjte e fundit e muajit korrik të jetë dita e “Komuna e Hapur”.

**Kryesuesi e vënë në miratim që dita e Enjte e fundit, e muajit kalendarik Korrik, të bëhet dita e “Komuna e Hapur” dhe me 22 vota PËR, asnjë kundër dhe asnjë abstenim, aprovohet.**

**Pika e 7 e Rendit të Ditës: Shqyrtimi dhe miratimi I Propozim-vendimit për vënien në diskutim publik të ndryshimeve të Draft-rregullores për tatim në pronën e paluajtshme.**

**Z. Fadil Gashi, kryesues:** Ka ardhur më në fund materiali të cilin ju e keni. Edhe ky propozim-vendim ka me ju nënshtruar debatit dhe do të vije në asamble.

**Kryesuesi e vënë në miratim dhe me 22 vota PËR asnjë kundër dhe asnjë abstenim, aprovohet Propozim-vendimi i pikës së 7 të rendit të Ditës.**

**Gjithashtu edhe pika e 8 e rendit të Ditës: Shqyrtimi dhe miratimi i Marrëveshjes për bashkëpunimndër komunal: Istog, Klinë, Malishevë dhe Pejë, miratimi final, vihet në miratim nga Kryesuesi i asamblesë dhe me 22 vota PËR, asnjë kundër dhe asnjë abstenim, aprovohet**.

**Pika e 9 e Rendit të Ditës: Shqyrtimi dhe miratimi I ndryshimit të anëtarit të Komitetit për Politikë dhe Financa sipas marrëveshjes së Grupit+3, me rrotacion.**

Kryesuesi i Kuvendit shpjegon për të drejtën e grupit +3 për realizimin e marrëveshjes që kanë për rrotacion në pjesëmarrje. Ai shpjegon se zëvendësimi duhet të jetë sipas strukturës gjinore që d.m.th. del anëtari i gjinisë Mashkullore-hynë anëtari tjetër i gjinisë Mashkullore. Njëjtë bëhet edhe kur është në pyetje gjinia tjetër. “Këtu nuk e kemi asnjë problem sepse Grupi+3 zëvendësimin e bënë konform këtij rregulli”-thekson kryesuesi Gashi.

**Kryesuesi, e vënë në miratim këtë kërkesë të grupit në fjalë dhe me 22 vota PËR, asnjë kundër dhe asnjë abstenim , aprovohet zëvendësimii z. Avni Gashi nga z. Xhevgjet Berisha.**

**Pika e 10 e Rendit të Ditës: Shqyrtimi dhe miratimi i Propozim-vendimit për formimin e komisionit për ndarje të bursave.**

**z. Fadil Gashi, kryesues:** Në mandatin e kaluar është miratuar një rregullore për ndarjen e bursave. Kjo rregullore përcakton kushtet , kriteret dhe gjithçka tjetër për ndarjen e bursave. Komisionin duhet ta themeloi Kuvendi i Komunës, numrin e studentëve përfitues, lartësinë, shumën, drejtimet përkatëse që kërkohen janë në rregullore. Komisioni duhet të jetë i përbërë nga: 2 anëtarë nga Kuvendi, 2 nga Ekzekutivi dhe një nga shoqëria civile, d.m.th. 5 anëtarë. Urdhëro drejtori i Arsimit, Arben Limanaj, e ka fjalën.

**z. Arben Limanaj, drejtor i Arsimit:** Kuvendi i Komunës në vitin 2016 e ka miratuar një rregullore për ndarjen e Bursave në Komunën e Klinës. Ne, kemi vendosë që edhe këtë vit të bëjmë ndarjen e bursave. Rregullorja thotë se Kuvendi i Komunës duhet të marr vendim për ndarjen e bursave dhe lartësinë e bursave. Me aprovimin e kryetarit, ne kemi menduar që edhe këtë vit të bëjmë ndarjen e 20 bursave sikurse edhe vitin e kaluar. Lartësia e bursës të jetë 50 euro sepse kaq janë mundësitë buxhetore dhe siç e tha kryesuesi përbërja është e tillë: 2 anëtarë nga Kuvendi, 2 nga ekzekutivi dhe 1 nga shoqëria civile. Gjithashtu, në rregullore janë të parapara edhe drejtimet deficitare dhe në bazë të kësaj rregullore do të procedojmë pas marrjes së vendimit nga ky Kuvend.

**z. Fadil Gashi, kryesues:** Në lidhje me propozimet nga kuvendi, propozoi që një anëtar të jetë nga Opozita dhe një nga Pozita.

**Z. Esat Raci:** Nga opozita, propozoi që të jetë anëtar, z. Besart Hoti.

**Z. Valmir Bacaj:** Nga Pozita, propozoi që të jetë, z. Enver Gashi.

**z. Arben Limanaj, drejtor i Arsimit:** Nga DKA propozoi që të jetë znj. Dafina Bacaj dhe nga Ekzekutivi, z. Binak Sylaj.

**z. Enver Berisha:** Unë kërkoi, në emër timin dhe të grupit të PDK, që të rritet numri edhe për 10 shfrytëzues të bursave , d.m.th., nga 20 në 30.

**z. Fadil Gashi, kryesues:** Mos me e dëmtuar buxhetin ky numër, edhe ju e kishit rritë vitin e kaluar, nga 20 në 30 përfitues.

**z. Enver Berisha:** Juve nuk ua dobëson buxhetin se ju kanë mbetur mjete, shihe raportin financiar.

**z. Aziz Desku, drejtor i financave dhe Zhvillim Ekonomik:** Propozimi i Enverit është dashtë të bëhet kur është aprovuar buxheti për vitin 2019. Ne mund ta shohim mundësinë që në të ardhmen me e rrit numrin e përfituesve.

**z. Valmir Bacaj:** Mos të keqkuptohemi, edhe ne si pozitë jemi që të rritet numri i përfituesve të bursave, por mundësitë buxhetore janë të tilla, e shpjegimin na e dha edhe drejtori i financave.

**z. Xhevgjet Berisha:** Të gjithë e kemidëshirën që të rritet numri. Të paktën të rritet për 5 studentë më shumë , pra nga 20 në 25, sepse në fund të vitit gati çdo drejtorie i mbesin mjete të pa shfrytëzuara. Gjithashtu kërkoi në kritere të kenë kujdes, universiteteve t`ju jepet përparësi në krahasim me kolegjet .

**Kryesuesi, z. Fadil Gashi e vënë në aprovim dhe me 21 vota PËR, asnjë Kundër dhe asnjë abstenim , aprovohet Komisioni për ndarjen e bursave.**

**Pika e 11 e Rendit të Ditës: Shqyrtimi dhe miratimi i Propozim-vendimit për pagesën e shujtës për punëtorët e administratës publike.**

Kryesuesi z. Fadil Gashi, për këtë pikë të rendit të ditës, fjalën ja jep drejtorit të FZHE, z. Aziz Deskut.

**z. Aziz Desku, drejtor i FZHE:** Fillimisht dua që ti falënderoi anëtarët e Kuvendit dhe kryesuesin për mirëkuptimin dhe futjen e këtij propozim vendimi për shqyrtim në këtë seancë. Ne kemi arritur që të kursejmë disa mjete dhe me ato mjete fillimisht menduam që ti paguajmë obligimet e mbetura sipas kontratës kolektive për pensionistët e Arsimit. Por, meqenëse kjo nuk kaloi, atëherë erdhëm tek ky propozim-vendim i sotëm që këto mjete në vlerë prej 33.000 euro të destinohen në qëllim të pagesës së shujtës për punëtorët e Administratës Komunale, 153 punëtorë, dhe vlera e kësaj të jetë 223 euro, që po të llogaritet në ditë punei bije të jetë 0.80 cent/ditë pune, por kaq mjete kishim. Krejt kjo duke u bazuar në marrëveshjen e përgjithshme kolektive ku thuhet se pagesa e shujtës mund të bëhet nëse ka mjete buxhetore. Uroi që në ndërkohë mos të kemi ndonjë pengesë nga Ministria e Financave. Nëse anëtarët e kuvendit do ta aprovonin sot, ne do të kishim vazhduarmë tutje me procedim.

**z. Xhevgjet Berisha:** Dëshiroi të informohem paksa në lidhje me shërbyesit civil, të cilët kanë 40 orë pune. A përfshihen në këtë pagesë edhe drejtorët e shkollave që kanë 40 orë pune gjithashtu, si dhe sekretarët dhe personeli teknik i shkollave, e që besoi janë kategori e njëjtë më punëtorët e Administratës.

**z. Aziz Desku, drejtor i FZHE:** Në këtë propozim-vendim nuk janë përfshi edhe drejtorët e shkollave dhe stafi teknik. Nëse eventualisht do të përfshiheshin, atëherë do të zvogëlohej shuma.

**z. Enver Berisha:** Ne, parimisht e votuam për me e futë në rend dite këtë Propozim-Vendim, duke e ditur që është fjala për punëtorët e Administratës. Mirë do të ishte që të përfshiheshin edhe punëtorët e shkollave, por, po fillohet me punëtorët e Administratës. Nësebëhet krahasimi i kësaj pagese me pagesën e pikës së më hershme, asaj për bursa, ajo e bursave do të kishte më shumë prioritet, Studentet. Por siç jemi dakorduar në fillim, të startohet me punëtorët e administratës, jemi dakord.

**z. Fadil Gashi, kryesues:** Punëtorët e Administratave , jo veç në Klinë, por gjithandej, rrallë ju bije që të stimulohen. Emërtimi në këtë rast është isaktë: Punëtorët e Administratës.

**z. Valmir Bacaj:** Në emër të grupit Kuvendar të AAK, e mbështesim këtë propozim. Dihet që punëtorët e Administratës kanë pagat më të vogëla.

**Znj. Violeta Zefi:** Absolutisht që e përkrahim këtë Propozim–Vendim.

**Kryesuesi, z. Fadil Gashi, pasi merr konfirmimin për përkrahje edhe nga LVV, NISMA dhe IPK, e vënë në miratim dhe me 21 vota PËR, asnjë kundër dhe asnjë abstenim Aprovohet Propozim-Vendimi për pagesën e shujtës për punëtorët e Administratës.**

Pas përfundimit të pikës së 11 të rendit të ditës e cila pikë ishte edhe pika e fundit e Rendit të Ditës, kryesuesi e mbyllë seancën e X-të të rregullt të punës së Kuvendit të Komunës së Klinës.

Procesmbajtës: Kryesuesi:
Skënder Behramaj Fadil Gashi